Verkeerde Bedmaatjie – wolfshadowwhispers
Daar is niks aakliger as om op ‘n Maandag oggend wakker te word met die verkeerde bed maatjie in die bed nie. Nou vra julle seker ‘Wolfie, het jy ‘n vrou ontmoet laasnag en is sy so verskriklik?’…
Nee, ek is nie so wild nie en die bed maatjie waarvan en nou praat is ‘n subtiele bliksem wat mens bekruip en al die energie uit ‘n mens tap. Dit gee nie om of jy ‘n deadline by die werk het nie en dit wil jou met ‘n mag bed to sleep. Dit wil jou vasser druk in die bed as daai arme man in die Stephen King boek ‘Misery’ waar die skrywer ‘n gyselaar van ‘n obsessiewe bewonderaar was. Dit is erger as ‘n stalker.
Die bliksem wat my bed toe wil dwing is griep. Julle almal ken griep. Dit diskrimineer nie, dit ontvoer man en vrou, kind en oumens na hulle eie bed, jy hoes, jy het pyn, jy bewe en jy voel asof jy wil dood gaan.
Hoe veg julle die evil diaboliese vyhand griep? Gee my ‘n paar tips.
Griep, Obsessie, Stalker
24 thoughts on “Verkeerde Bedmaatjie”
Mei 30, 2016 at 1:21 nm
Die beste is maar om IN die bed te bly… ek weet mens kan nie altyd nie, maar prober so veel moontlik rus en slap.
Vat BAIE vitamiene C – sterkte en gou gesond word. Ek was n week siek en na dit kry ek toe 2 koorsblare, een in die neus en een op die lip.
Gou gesond word en sterkte met die deadline by die werk.
Mei 30, 2016 at 3:42 nm
Ja bedrus is die beste… ai ek verlang na my bed… my bed is reg agter my maar nou ja, my deadline….
Dankie vir die raad, ek het nou net ‘n lemoen geeet en hoop dit gee my griep ‘n goeie loesing.
Mei 30, 2016 at 1:53 nm
Bloekomolie, bloekomolie, BLOEKOMOLIE!
En natuurlik as wat Ekmyselff hier bo sê.
Maar ek bad en stoom in bloekomolie, DIT WERK. Veral vir rokers! 😉
Mei 30, 2016 at 3:44 nm
EK is ‘n roker (my laaste slegte gewoonte wat ek nie kan wen nie) en ja, bloekomolie is fantasties. Ek het toevallig nog ‘n bietjie oor en gaan sommer my nek en bors smeer… ek het net ‘n stort anderste het ek in dit gebad ook
Mei 30, 2016 at 3:51 nm
Ek gaan vir jou vanaand die resep soek vir die stort pille! Werk net so goed, terwyl jy stort sit jy dit op die vloer en dan stoom dit ook! Dit werk soos ‘n bom. Moet dit net weer gaan soek tussen my magdom goeters.
Mei 30, 2016 at 5:16 nm
Sjoe dankie! Kink na ‘n briljante plan
Mei 31, 2016 at 8:25 vm
Gaan loer bietjie hier!
Mei 30, 2016 at 2:34 nm
Griep sal sy tyd en sy pond vleis vat, maak nie saak wat jy hom vertel nie. Beste is om baie vloeistowwe te drink (nie-alkoholies!) en in die bed te bly; as dit nie kan nie, probeer soveel rus inkry as wat jy kan.
Mei 30, 2016 at 3:46 nm
Ek het ‘n 45 minute ‘powernap’ gevat, en voel bietjie beter. Ek moet my deadline teen agt uur klaar hê en dan het ek nog ‘n skype vergadering met die maatskappy waar ek werk, daarna wil ek net gaan uit pass…
Mei 30, 2016 at 3:57 nm
Ek hoop dit gaan gou beter
Mei 30, 2016 at 5:18 nm
Mei 30, 2016 at 3:22 nm
Bly in die bed!CorenzaC bruistablette laat mens beter voel..maar onthou,dit maak net die simptome beter.
Mei 30, 2016 at 3:48 nm
CorenzaC seg jy… ek sal dit gaan opsoek. Ek wens ek kan in die bed bly maar vandag en more het ek soveel werk…. *sug*
Mei 30, 2016 at 3:50 nm
Mens koop dit sommer oor die toonbank,maar dit laat jou lekker slaap….vrek sleg hoor.Hou die lepeltjie heuning byderhand!
Ek moet juis heuning kry… ek is mal oor heuning
Mei 30, 2016 at 5:50 nm
Ja so ‘n ongenooide bedmaatjie kan baie ongemak veroorsaak of eerder ‘n lyfmaatjie wat jou aftakel en net aan sy of haar eie heil dink 😉 het jy nie meer van die Eucaliptus wierook wat ons gekoop het nie en daai chinese vicks? Ek brand aan my kant weer vir jóú wierook en hoop julle vergader vinnig klaar vanaand ❤
Mei 30, 2016 at 6:29 nm
Die vergadering is gekanseleer, die Gode is my genadig, ja ek brand Eucaliptus wierook en ek het nou net van my Chinese salfie onthou te danke aan jou
Mei 30, 2016 at 6:45 nm
Mei 30, 2016 at 8:00 nm
Ek sweer by die griep-inspuiting, maar as die kieme mens ontydig vastrek, is Corenza C die uitkoms, soos Perdebytjie laat weet het.
Mei 30, 2016 at 8:29 nm
Ek is bang vir inspuitings (nie bang vir naalde nie, ek het twee tatoeerings wat dit bewys) en dis te laat vir dit, so ek moet maar Corenza C kry.
Mei 31, 2016 at 8:13 vm
Hoop jy voel al effens beter vandag.
Mei 31, 2016 at 2:04 nm
Hello tannie ek voel sommer stukke beter vandag. Iemand het vir my medisyne gebring wat my sommer 75% beter laat voel. Dis ‘n apteek pakkie wat se 3-in-een-verkoue kuur en dis tablette en pille. Na een keer se gebruik voel ek sommer lus vir bergklim.
Mei 31, 2016 at 7:23 nm
Bly om te hoor jy voel beter, maar stadig met die bergklim, gehoor!
Junie 1, 2016 at 9:02 vm
Sal so maak Tannie